[{"text_idx": "#000002", "text": "Hetki lavastusest \u201ePidu katku ajal\u201c. \b"}, {"text_idx": "#000003", "text": "Sel su\u0308gisel on Musta Kasti ma\u0308ngukavas kaheksa lavastust, mille hulgast leiab nii sisukat meelelahutust kui to\u0303sisemat mo\u0303tlemisainet mitmele vanuseru\u0308hmale, lasteaiast ta\u0308iskasvanuteni."}, {"text_idx": "#000004", "text": "Alates viiendast eluaastast soovitame Salme Reegi preemiale nomineeritud ma\u0308ngulist perelavastust \u201eErnesto ku\u0308u\u0308likud\u201c. Piret Raua jutustusel po\u0303hinev seikluslik ja keskkonnatundlik teos vo\u0303lub kirju tegelaste galeriiga, mis ro\u0303o\u0303mustab lasteaia- ja algkoolio\u0303pilasi ning nende igas vanuses saatjaid. \u201eErnesto ku\u0308u\u0308likud\u201c etendub su\u0308gisel Tartus."}, {"text_idx": "#000005", "text": "Po\u0303hikoolile pakub Must Kast kaht lavastust. O\u0303pilaste loovto\u0308o\u0308de po\u0303hjal loodud koolikiusust ko\u0303nelev noortelavastus, oma seitsmendat hooaega alustav \u201eJo\u0303ud\u201c etendub Tartus ja Paides. Venekeelne monolavastus, u\u0308he tavalise noormehe narkomaaniks kujunemist lahkav \u201e5 grammi\u201c peatub Narvas, Jo\u0303hvis, Tallinnas ja Tartus."}, {"text_idx": "#000006", "text": "Keskkoolile ja ta\u0308iskasvanutele ko\u0303nekas vo\u0303iks olla ko\u0303ik muu Musta Kasti kavas. Must huumor, musikaalsus ja eluro\u0303o\u0303m on ma\u0308rkso\u0303nad, mis sobivad Birgit Landbergi ko\u0303igi kolme repertuaaris oleva lavastuse kohta. \u201ePidu katku ajal\u201c ko\u0303neleb pandeemiaaegsest u\u0308hiskonnast, \u201ePeks mo\u0303isatallis\u201c eestlaseks olemisest ning \u201eEvolutsiooni revolutsioon\u201c kuvandiu\u0308hiskonnast ning la\u0308bipo\u0303lemisest. Ko\u0303iki kolme lavastust saab su\u0308gisel na\u0308ha nii Tartus kui Tallinnas, kusjuures \u201ePeo katku ajal\u201c ta\u0308iesti viimased lisaetendused toimuvad juba septembri lo\u0303pus."}, {"text_idx": "#000007", "text": "Maret Tamme \u201eMemm\u201c on teistlaadi tunnetusega lavastus, poeetiline uurimus, mis lahkab ma\u0308lu ja vanavanematega seotud teemasid. \u201eMemm\u201c jo\u0303uab sel hooajal nii Tartus kui Tallinnas lavale vaid oktoobrikuus. Paide Teatri ja Peeter Volkonskiga koosto\u0308o\u0308s valminud \u201eCarmen\u201c annab uue sa\u0308ra u\u0308hele muusikateatri tuntuimale teosele, po\u0303imides etendusse kabareenumbreid ja tsirkusetrikke. \u201eCarmenit\u201c ma\u0308ngime su\u0308gisel Paides, Rakveres, Pa\u0308rnus, Viljandis ja Tallinnas. Detsembri alguses saab lavaku\u0308pseks ka Kaija M Kalveti uuslavastus soome na\u0308itekirjaniku Elli Salo teksti po\u0303hjal \u2013 \u201eAlina\u201c."}, {"text_idx": "#000008", "text": "Ko\u0303ikidele etendustele (v.a \u201eErnesto ku\u0308u\u0308likud\u201c ja \u201eCarmen\u201c) ja\u0308rgnevad vestlusringid koos jutujuhi ja trupiga, nagu on Musta Kasti traditsioon varsti juba kaheksa aastat."}]